ബ്രഹ്മപുരം പ്ലാന്റ്: നടപടി റിപ്പോര്ട്ട് ഇന്ന് ഹരിത ട്രൈബ്യൂണലില് കൊച്ചി: ബ്രഹ്മപുരം പ്ലാന്റില് വര്ഷങ്ങളായി മലപോലെ കെട്ടിക്കിടക്കുന്ന മാലിന്യം ബയോ മൈനിങ് ചെയ്യാന് കോര്പറേഷന് അനുമതി നല്കിയതിെന്റ നടപടി റിപ്പോര്ട്ട് വെള്ളിയാഴ്ച ദേശീയ ഹരിത ൈട്രബ്യൂണലില് സംസ്ഥാന സര്ക്കാര് അറിയിക്കും. ൈട്രബ്യൂണല് നടപടികള്ക്ക് മുന്നോടിയായി ചീഫ് സെക്രട്ടറിയുടെ നേതൃത്വത്തില് കഴിഞ്ഞദിവസം ഉന്നതതല യോഗം ചേര്ന്നു. ബ്രഹ്മപുരത്ത് അജൈവമാലിന്യം തള്ളുന്ന അഞ്ച് മുനിസിപ്പാലിറ്റികളുടെ വിശദീകരണവും ൈട്രബ്യൂണല് തേടിയിട്ടുണ്ട്. പ്ലാന്റിലെ സ്ഥിതിഗതികളെക്കുറിച്ച് കലക്ടര് പ്രത്യേക റിപ്പോര്ട്ട് നല്കി. ൈട്രബ്യൂണലിെന്റ കര്ശന ഉത്തരവിെന്റ അടിസ്ഥാനത്തില് കഴിഞ്ഞയാഴ്ച ചേര്ന്ന കൗണ്സിലില് സോണ്ട ഇന്ഫ്രാടെക് എന്ന കമ്ബനിക്ക് ബയോ മൈനിങ് അനുമതി നല്കി കോര്പറേഷന് തടിയൂരിയിട്ടുണ്ട്. 54.90 കോടി രൂപക്കാണ് ടെന്ഡര് നല്കിയത്. ഹരിത ൈട്രബ്യൂണലിെന്റ ഉത്തരവ് പ്രകാരം സംസ്ഥാന ചീഫ് സെക്രട്ടറി വിളിച്ച യോഗത്തിലാണ് ബയോ മൈനിങ്ങിന് അനുമതി നല്കാന് നഗരസഭയോട് നിര്ദേശിച്ചത്. കോര്പറേഷന് പുറമെ ബ്രഹ്മപുരത്തേക്ക് ജൈവ മാലിന്യം തള്ളുന്ന ആലുവ, തൃപ്പൂണിത്തുറ, തൃക്കാക്കര, അങ്കമാലി, കളമശ്ശേരി നഗരസഭകളും വെള്ളിയാഴ്ച നടപടി വിശദീകരിക്കണം. മുനിസിപ്പാലിറ്റികളുടെ പരിധിയില് ഉല്പാദിപ്പിക്കപ്പെടുന്ന മാലിന്യം ശേഖരിക്കുന്നതും സംസ്കരിക്കുന്നതും സംബന്ധിച്ച റിപ്പോര്ട്ടാണ് സമര്പ്പിക്കേണ്ടത്. ബ്രഹ്മപുരം പ്ലാന്റിലെ പരിതാപകരമായ അവസ്ഥ സംബന്ധിച്ച് തുടര്ച്ചയായ നിര്ദേശങ്ങള് അനുസരിക്കാതെ മുന്നോട്ടുപോയ കോര്പറേഷനും സര്ക്കാറും ഹരിത ൈട്രബ്യൂണലിെന്റ അന്ത്യശാസനം ലഭിച്ചതോടെയാണ് ഉറക്കം വിട്ടുണര്ന്നത്. കുടുങ്ങിയത് ഖരമാലിന്യ കൈകാര്യ നിയമത്തില് കൊച്ചി: കോര്പറേഷനും അഞ്ച് മുനിസിപ്പാലിറ്റിയും ദേശീയ ഹരിത ൈട്രബ്യൂണലിെന്റ കര്ശന നടപടിക്ക് മുന്നില്പെട്ടത് ഖരമാലിന്യ കൈകാര്യ നിയമം 2016 ലംഘിച്ചതിെന്റ പേരില്. തദ്ദേശ സ്ഥാപന സെക്രട്ടറിമാര് നിയമ നടപടിക്ക് വിധേയമാകുന്ന അവസ്ഥ എത്തിയപ്പോഴാണ് മുനിസിപ്പാലിറ്റികളും കോര്പറേഷനും ദ്രുതഗതിയില് നടപടി എടുത്തത്. Brahmapuram Waste Plant2019 നവംബര് ഒന്നുമുതല് മാലിന്യ സംസ്കരണം ആരംഭിക്കണമെന്ന് ഹരിത ൈട്രബ്യൂണല് അതേവര്ഷം ജൂലൈ 17ന് ഉത്തരവിട്ടിരുന്നു. ഇത് നടപ്പാക്കാത്തതിനെ തുടര്ന്ന് പരിസ്ഥിതി നഷ്ടപരിഹാരം നല്കാനും തദ്ദേശ സ്ഥാപനങ്ങള് ബാധ്യസ്ഥരാണ്. അഞ്ചുമുതല് 10 ലക്ഷം വരെ ജനസംഖ്യയുള്ള തദ്ദേശ സ്ഥാപനങ്ങള് മാസം അഞ്ച് ലക്ഷം വീതവും 10 ലക്ഷത്തിന് മേല് ജനസംഖ്യയുള്ളവ മാസം 10 ലക്ഷവുമാണ് നഷ്ടപരിഹാരം അടക്കേണ്ടത്. 2020 സെപ്റ്റംബര് 30 വരെയുള്ള കണക്കുപ്രകാരം കൊച്ചി കോര്പറേഷന് മലിനീകരണ നിയന്ത്രണ ബോര്ഡ് 13.95 കോടി രൂപയാണ് നഷ്ടപരിഹാരം ചുമത്തിയത്. ഒരുകോടി രൂപ ഹൈകോടതിയില് കെട്ടിവെച്ച് ഇതിന് സ്റ്റേ വാങ്ങിയിരിക്കുകയാണ് കോര്പറേഷന്.